Beredskapsnivå

De ulike risikoscenarioene krever ulike tiltak/handlinger avhengig av konsekvensene (alvorlighet og varighet) og grad av påvirkning på blodlager/blodforsyning. B-SCEP anbefaler 5 beredskapsnivå for hvert risikoscenario, Nokblod har valgt å bruke 4 beredskapsnivå (hvit, grønn, gul og rød).

Eksempel:

|  |  |  |  |
| --- | --- | --- | --- |
| **Beredskapsnivå** | **Oppsummering av situasjonen** | **Påvirkning på blodforsyning**  **(Redusert/liten eller ingen mulighet til å opprettholde blodforsyning)** | **Mulige konsekvenser** |
| Forberedelse | Ordinær drift | Ingen påvirkning på blodlager | Ingen |
| LAV | En hendelse har skjedd med liten/begrenset påvirkning på blodforsyningen. | Blodlager er påvirket.  F.eks. redusert tilgang på enkelte blodtyper og/eller  blodkomponenter for en kort periode.  Pasienter kan bli berørt dersom tiltak ikke iverksettes. | Forsinkelser i utlevering av blod og  blodkomponenter. |
| MIDDELS | En hendelse med stor påvirkning på blodforsyning | Blodlager er påvirket i stor grad. F.eks. mangel på enkelte blodtyper og/eller blodkomponenter for en lengre periode.  Pasienter kan bli berørt og tiltak må iverksettes. | Forsinkelser i utlevering av blod og blodkomponenter. Mangel på enkelte blodkomponenter (f.eks. trombocytter). Prioritert bruk av blod og blodkomponenter Kanselleringer av planlagte operasjoner |
| HØY | En hendelse med betydelig/kritisk påvirkning på blodforsyning | Blodlager er kritisk påvirket uten mulighet for snarlig gjenopprettelse.  F.eks. mangel på alle blodtyper og/eller blodkomponenter.  Pasienter er berørt grunnet mangel på blod og blodkomponenter  og tiltak må iverksettes umiddelbart | Eksempler over +. Manglende evne til å møte kritisk pasientbehov. Mulig dødsfall hos pasienter på grunn av mangel på blod. |